**เทศบาลตำบลห้วยยอด ให้บริการฉีดวัคซีนแก่สุนัขและแมว เพื่อป้องกันโรคพิษสุนัขบ้า**

เมื่อช่วงเช้า วันนี้ (13 มิ.ย.65) ที่กองสาธารณสุขและสิ่งแวดล้อม เทศบาลตำบลห้วยยอด นายสมศักดิ์ เรืองอุดุมโชคชัย รองนายกเทศมนตรีตำบลห้วยยอด พร้อมนายวิโรจน์ ฤทธิ์ชู ผู้อำนวยการกองสวัสดิการสังคม รักษาราชการแทนผู้อำนวยการ กองสาธารณสุขและสิ่งแวดล้อม พร้อมบุคลากรสาธารณสุขฯ อสม.เทศบาลฯและเจ้าหน้าที่ที่เกี่ยวข้อง อำนวยความสะดวกและให้บริการแก่ประชาชนที่นำสุนัขและแมวมาฉีดวัคซีน เพื่อป้องกันโรคพิษสุนัขบ้า และลดสัตว์กลุ่มเสี่ยงของการแพร่ระบาดโรคพิษสุนัขบ้าในเขตเทศบาล

ในการนี้เจ้าหน้าที่ อสม. เทศบาล ได้ดำเนินการลงทะเบียน ทำประวัตสัตว์เลี้ยง และฉีดวัคซีนตามขั้นตอน

โดยเทศบาลตำบลห้วยยอด จะให้บริการฉีดวัคซีนเพื่อป้องกันโรคพิษสุนัขบ้าในสุนัขและแมว เป็นเวลา 2 วันตั้งแต่วันที่ 13-14 มิถุนายน 2565 เวลา 08.00-16.00น. เน้นกลุ่มเป้าหมายเฉพาะสัตว์เลี้ยงในเขตเทศบาลตำบลห้วยยอดเท่านั้น

ทั้งนี้สำหรับประชาชนที่นำสัตว์ลี้ยงมารับบริการ ได้ปฏิบัติตามมาตรการป้องกันการแพร่ระบาดของโรคติดเชื้อไวรัสโคโรนา 2019 (โควิด-19)อย่างเคร่งครัด

พิมมาส จันทร์ผ่อง/นักประชาสัมพันธ์ชำนาญการ/ข่าว